Candice ble knivstukket i halsen
Kelneren Candice Hedge satt i baren med en drink etter at hun hadde avsluttet jobben for kvelden, da hun ble angrepet helt uforvarende bakfra da en av de tre terroristene høgg til. Hun var ferdig med skiftet på Elliot's restaurant i London Bridge og hadde satt seg ned på et sted i nærheten for å avslutte kvelden. Den unge australske kvinnen som har bodd i London i ett år, har fortalt at skaden ikke skadet hovedårer eller pusterøret, ifølge Daily Mail.Klokken var 23.08 da politiet på lørdagskvelden fikk de første meldingene om at en bil hadde meid ned fotgjengere på London Bridge. I sekundene etterpå løp hundrevis av mennesker for livet i kaoset som oppsto, før de tre terroristene hoppet ut av bilen og begynte å knivstikke tilfeldige personer på restauranter i nærheten. Syv personer er nå døde. Nesten 50 mennesker skadet. Dramatisk: Løp for livet sammen med politiet Et av de andre ofrene, Oliver Dowling (32) fra Christchurch på New Zealand, ligger i koma etter å ha blitt knivstukket flere steder på kroppen under det grufulle angrepet. Kjæresten hans, Marie Bondeville, ble også skadet. Hennes tilstand er ukjent. Dowlings søster har skrevet på Facebook at broren kommer til å overleve knivstikkene som rammet ansikt, hals og magen. Kniven skal ikke ha nådd frem til noen vitale organer, skriver The Mirror. En britisk trafikkpolitikonstabel skal også ha blitt knivstukket i ansiktet. Scotland Yard har bekreftet at en annen politmann som ikke var i tjeneste også skal være blant de som er skadet, da han konfronterte terroristene kun med en batong.Politimannen i tjeneste fikk alvorlige men ikke livstruende skader, ifølge Mark Rowley i Scotland Yard. Moren til et av ofrene, Daniel O'Neill (23), forteller at sønnen gikk en snartur på utsiden av baren han oppholdt seg i, da en mann kom løpende opp på siden av ham og kjørte en kniv rett inn i ham. «Dette er for min familie, dette er for islam» skal mannen ha sagt til 23-åringen, i følge morens intervju med The Guardian. Knivstikket gikk hele veien gjennom magen og ut i ryggen på Daniel O'Neill. Den kanadiske statsministeren Justin Trudeau bekrefter at det er en kanadier blant de drepte i London. Kanadiske myndigheter vil ikke offentliggjøre flere detaljer i forbindelse med den omkomne, av respekt for offerets familie, ifølge nyhetsbyrået AP. Tysklands utenriksminister sier at tyske statsborgere er blant de skadede, en av dem alvorlig. Fire franskmenn skal være blant dem som er skadet. Den franske Europaministeren Marielle de Sarnez har sendt sine kondolanser til alle som er rammet av terroren i London. En spansk statsborger skal også være skadet, bekrefter landets utenriksministerium. Storbritannias statsminister Theresa May gjennomførste søndag et privat besøk til King's College Hospital der 14 av de 48 skadete får behandling. I følge britiske helsemyndigheter skal 21 personer være kritisk skadet.
Australske Candice var ute og tok en drink etter jobb, da hun ble angrepet bakfra og knivstukket i halsen. Hun er en av de 48 som nå kjemper med alvorlige skader på sykehus etter London-terroren.